**ELŐTERJESZTÉS**

**A KÉPVISELŐ-TESTÜLET**

**2019. december 17-i rendes ülésére**

**Előterjesztés**

**Telki Zöldmanó Óvoda homlokzati hőtechnikai korszerűsítéssel kapcsolatos kérdésekről**

**-pályázat értekelése-**

A napirendet tárgyaló ülés dátuma: 2019.12.17.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: A képviselő-testület …/2019.(XI.25.) Öh. számú határozata alapján pályázat került kiírása

**2. Jogszabályi hivatkozások**: ---

**3.Költségkihatások** és egyéb szükséges feltételeket, illetve megteremtésük javasolt forrásai:

Magyar Falu Program pályázati támogatás

**4. Tényállás bemutatása:**

Telki község Önkormányzat képviselő-testülete a Magyar Falu Program keretében pályázati igényt nyújtott be a Telki Zöldmanó Óvoda ( Harangvirág utca 3. szám alatti épület ) külső homlokzati hőtechnikai korszerűsítése tárgyában.

A korszerűsítés a Telki, Harangvirág u. 3. alatt található épület homlokzati felületének szigetelését, a megváltozott falvastagság miatt a párkányok cseréjét, valamint a csapadékvíz elvezetési problémák kezelése érdekében a belső udvar felöli kijáratoknál függő ereszcsatorna kiépítését tartalmazza. A fejlesztéssel az önkormányzat biztosítani kívánja, hogy a 20 éve épült épület hőtechnikai adottságai javuljanak, az ebbe az épületbe járó gyermekek ugyanolyan kellemes körülmények között tölthessék mindennapjaikat, mint az óvoda új épületébe (Tengelice utcai) járó társaik.

Az önkormányzat a pályázat keretében 29.994.860.-Ft összegű támogatási forrást nyert el.

A képviselő-testület 150/2019.(XI.25.) Önkormányzati határozatával döntött arról, hogy pályázati felhívást tesz közzé.

A pályázati felhívásra 3 db pályázat érkezett:

Szyla Építőipari Kft. ( 2724 Újlengyel, Dózsa György utca 11.)

Tető és Tér Kft. ( 2071 Páty, Kossuth utca 139. )

Adrion Kft. ( 2330 Dunaharaszti, Szilágyi Erzsébet utca 69. )

|  |  |
| --- | --- |
| **Ajánlattevő** | **Vállalási ár**  **bruttó** |
| Szyla Építőipari Kft | 22.480.000.- Ft+Áfa |
| Tető és Tér Kft | 27.516.800.-Ft+Áfa |
| Adrion Kft | 26.221.220.-Ft +Áfa |

Mivel egyik ajánlattevő sem csatolta a szükséges mellékleteke ezért arra hiánypótlást kellett kiírni. A hiánypótlást mindhárom ajánlattevő határidőre teljesítette.

Telki, 2019. december 5.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2019. (XII. ) Öh. számú**

**Határozata**

**Telki Zöldmanó Óvoda homlokzati hőtechnikai korszerűsítéssel kapcsolatos kérdésekről**

**-pályázatok értékelése-**

Telki község Önkormányzat képviselő-testülete úgy határoz, hogy a Magyar Falu Program keretében támogatásban részesített Telki Zöldmanó Óvoda ( Harangvirág u.3. épület ) homlokzati hőtechnikai korszerűsítésének megvalósítására kiírt pályázatok érvényesnek és eredményesnek minősít.

A beérkezett árajánlatok közül a ……………..Kft. (……………. adószám:………., képviseli: ……………..ügyvezető) árajánlatát fogadja el.

A kivitelezési költségekre vonatkozó bruttó…………………….,- Ft díjat az önkormányzat 2020. évi költségvetésének terhére biztosítja.

A képviselő-testület felkéri a polgármestert a szerződés aláírására.

Felelős: Polgármester

Határidő: azonnal